ΓΡΑΠΤΗ ΕΡΩΤΗΣΗ E-2091/02

υποβολή: Michl Ebner (PPE-DE) προς την Επιτροπή

(16 Ιουλίου 2002)

Θέμα: Αριθμός κλήσης έκτακτης ανάγκης στην ΕΕ

Όσον αφορά την γραπτή μου ερώτηση Ε-1237/02(1) προς την Επιτροπή και την απάντηση του κ. Liikanen εξ ονόματος της Επιτροπής της 4ης Ιουνίου 2002, μπορεί η Επιτροπή να με ενημερώσει ως προς τα ακόλουθα:

- Ο αριθμός κλήσης έκτακτης ανάγκης 112 θα έπρεπε να είχε καθιερωθεί στα κράτη μέλη της ΕΕ έως τις 31 Δεκεμβρίου 1996.

- Τι συγκεκριμένα μέτρα λαμβάνει η ΕΕ για να εξασφαλίσει ότι τα κράτη μέλη καθιερώνουν τον εν λόγω αριθμό κλήσης και ότι ο αριθμός αυτός έχει γίνει αποδεκτός· Υπάρχει οποιοσδήποτε μηχανισμός ελέγχου, και εάν τούτο συμβαίνει, τί μορφής·

- Ελέγχει η ΕΕ εάν και κατά πόσον λειτουργεί πραγματικά ο αριθμός κλήσης έκτακτης ανάγκης· Τι μέτρα λαμβάνονται για να εξασφαλισθεί ότι ο αριθμός κλήσης 112 παρέχει πραγματικά τη δυνατότητα σύνδεσης ατόμων με κέντρο κλήσης έκτακτης ανάγκης, και όχι, λ.χ. με την τοπική ή περιφερειακή αστυνομία·

- Τι μέτρα λαμβάνονται για να εξασφαλισθεί ότι τα θύματα μπορούν να τηλεφωνούν ζητώντας βοήθεια χρησιμοποιώντας τουλάχιστον δύο γλώσσες (για παράδειγμα, στην εθνική γλώσσα και στα αγγλικά)·

- Σε ποια κράτη μέλη χρησιμοποιείται αποτελεσματικά ο αριθμός κλήσης έκτακτης ανάγκης 112·

- Ποια κράτη μέλη αντιμετωπίζουν προβλήματα με την καθιέρωση και επιβολή του αριθμού κλήσης έκτακτης ανάγκης 112· Τι είδους προβλήματα αντιμετωπίζονται·

- Τι ρυθμίσεις ισχύουν για τιςποψήφιες χώρες όσον αφορά τον αριθμό κλήσης έκτακτης ανάγκης 112· Υπάρχουν ειδικές οδηγίες ή κανονισμοί σχετικά με το θέμα αυτό· Έχουν ήδη ορισμένεςποψήφιες χώρες καθιερώσει τον αριθμό κλήσης έκτακτης ανάγκης και, εάν τούτο συμβαίνει, ποιες είναι οι χώρες αυτές·

(1) ΕΕ C 277 E της 14.11.2002.

Απάντηση του κ. Liikanen εξ ονόματος της Επιτροπής

(11 Σεπτεμβρίου 2002)

Σύμφωνα με δύο έρευνες που διεξήγαγε η Επιτροπή το 1998 και το 2001, και όπως μνημονεύεται στην Πέμπτη έκθεση για την εφαρμογή του πλέγματος κανονιστικών ρυθμίσεων στις τηλεπικοινωνίες(1), ο αριθμός κλήσης 112 έχει πράγματι τεθεί σε εφαρμογή σε όλα τα κράτη μέλη. Η θέση σε εφαρμογή του 112 εξακριβώθηκε μέσω των επονομαζόμενων Open Network Provision (Παροχή Ανοικτού Δικτύου) επιτροπών και μέσω της Επιτροπής του προγράμματος δράσης σε θέματα πολιτικής προστασίας. Τα αποτελέσματα των εν λόγω ερευνών, η κατάσταση όσον αφορά την εφαρμογή του 112 στην Ένωση και οιεσδήποτε άλλες σχετικές πληροφορίες διατίθενται στην ιστοθέση Europa στην ακόλουθη διεύθυνση: http://europa.eu.int/comm/environment/civil/prote/112/112_en.htm

Από τις εν λόγω έρευνες προκύπτει επίσης ότι μεταξύ των κρατών μελών μόνο η Γερμανία και το Ηνωμένο Βασίλειο αναφέρουν ότι δεν είναι σε θέση να χειριστούν παρά μόνο κλήσεις που γίνονται στην επίσημη γλώσσα τους. Στα άλλα κράτη μέλη, στην πράξη, οι τηλεφωνητές που απαντούν στο 112 ομιλούν επίσης την Αγγλική εκτός από την ή τις επίσημες γλώσσες της χώρας.

Η κλήση του αριθμού 112 πρέπει να επιτρέπει τη σύνδεση με τον φορέα που είναι εξουσιοδοτημένος να διεκπεραιώνει κλήσεις έκτακτης ανάγκης. Η οργάνωση της διαχείρισης των κλήσεων, παραδείγματος χάριν μεταξύ αστυνομίας και πυροσβεστικής ή της τοπικής/εθνικής αστυνομίας, αποτελεί εξ ολοκλήρου ευθύνη των κρατών μελών, διότι οι προνομίες όσον αφορά την ασφάλεια των πολιτών εμπίπτουν στην επικουρικότητα.

Πρόσφαταποβλήθηκαν στην Επιτροπή δύο καταγγελίες σχετικά με τις απαντήσεις που δόθηκαν από τιςπηρεσίες έκτακτης ανάγκης σε ένα κράτος μέλος. Η Επιτροπή προβαίνει αυτή τη στιγμή σε αξιολόγηση των εν λόγω καταγγελιών και πιθανόν να οδηγηθεί να ζητήσει διευκρινίσεις από το ενδιαφερόμενο κράτος μέλος, χωρίς εντούτοις να θίγεται η κίνηση της διαδικασίας λόγω παράβασης όσον αφορά τη εφαρμογή της απόφασης 91/396/CΟΚ του Συμβουλίου, της 29ης Ιουλίου 1991, για τη δημιουργία ενός ενιαίου ευρωπαϊκού αριθμού κλήσης έκτακτης ανάγκης(2).

Γενικά, φαίνεται ότι τα προβλήματα που συναντούν τα κράτη μέλη είναι ουσιαστικά δύο ειδών: αφενός γλωσσικά προβλήματα τα οποία οδηγούν σε δυσκολία κατανόησης και αφετέρου οργανωτικά. Σε ορισμένα κράτη μέλη, η παραδοσιακή κατανομή αρμοδιοτήτων μεταξύ τωνπηρεσιών παροχής βοήθειας (παραδείγματος χάριν αστυνομία/πυροσβεστική/νοσοκομειακό αυτοκίνητο) έχει ως αποτέλεσμα η κλήση του αριθμού 112 να μην επιτρέπει τη σύνδεση με το σύνολο τωνπηρεσιών.

Στο πλαίσιο του προγράμματος δράσης σε θέματα πολιτικής προστασίας(3) η Επιτροπή αυτή τη στιγμή συγχρηματοδοτεί μαζί με τις ισπανικές, ιταλικές, ελληνικές και πορτογαλικές ενώσεις καταναλωτών δύο έργα με σκοπό την αξιολόγηση της εφαρμογής του 112 στις αντίστοιχες χώρες από την πλευρά των τελικών χρηστών. Τα αποτελέσματα αναμένονται την επόμενη χρονιά.

Η Επιτροπή δεν έχει στη διάθεσή της έως αυτή τη στιγμή πληροφορίες όσον αφορά την εφαρμογή του 112 στιςποψήφιες για προσχώρηση χώρες. Δεν θα παραλείψει να ενημερώσει το Αξιότιμο Μέλος του Κοινοβουλίου επ' αυτού εντός το συντομότερο δυνατόν.

(1) COM(1999)537τελικό.

(2) ΕΕ L 217 της 6.8.1991.

(3) ΕΕ L 327 της 21.12.1999.